**POZIV ZA DOSTAVU PONUDA ZA NABAVU OSOBNOG VOZILA PUTEM FINANCIJSKOG LEASINGA**

**(jednostavna nabava)**

****

REPUBLIKA HRVATSKA

OPĆINSKO DRŽAVNO ODVJETNIŠTVO

U NOVOM ZAGREBU

Turinina 3

Broj: A-28/2021-5

Zagreb, 29. ožujka 2021.

MJ/KN

**POZIV ZA DOSTAVU PONUDA ZA NABAVU OSOBNOG VOZILA PUTEM FINANCIJSKOG LEASINGA**

**(jednostavna nabava)**

**A. OPĆI PODACI**

1. Podaci o naručitelju

OPĆINSKO DRŽAVNO ODVJETNIŠTVO U NOVOM ZAGREBU

Turinina 3, Zagreb

Broj telefona: 01/3845-301

Internetska adresa: <http://www.dorh.hr/>

2. Evidencijski broj nabave

01/2021-JN

3. Procijenjena vrijednost nabave

Procijenjena vrijednost predmeta nabave iznosi 104.000,00 bez PDV-a.

4. Vrsta postupka nabave

Jednostavna nabava s ciljem sklapanja ugovora o nabavi robe (leasinga).

**B. PODACI O PREDMETU NABAVE**

1. Naziv predmeta nabave

Nabava osobnog vozila putem financijskog leasinga na razdoblje od 60 mjeseci (5 godina) sukladno tehničkim specifikacijama i ostalim traženim uvjetima naznačenima u ovom pozivu za dostavu ponude.

2. Količine predmeta nabave

1 vozilo

3. Tehnička specifikacija predmeta nabave

Tehničke specifikacije predmeta nabave nalaze se u Prilogu III ovog poziva (obrazac „Tehnička specifikacija vozila“). Kako bi se ponuda smatrala valjanom ponuđeno vozilo mora zadovoljiti sve traženo iz obrazaca „Tehnička specifikacija vozila“. Ponuditelj je obvezan dostaviti u ponudi ispunjeni obrazac „Tehnička specifikacija vozila“ na način da upiše u odgovarajuća polja proizvođača, ponuđenu marku i tip vozila ili tvorničku oznaku, te ispuni stupac u odgovarajućim kolonama sa DA ili NE, odnosno točnim podatkom.

4. Rok isporuke vozila

Odabrani ponuditelj se obvezuje isporučiti vozilu u roku 10 dana od obostranog potpisa ugovora.

5. Mjesto isporuke vozila

Auto kuća odabranog ponuditelja

**C. PONUDA**

1. Sadržaj ponude

Ponuda mora sadržavati:

1. popunjen, potpisan i ovjeren troškovnik (Prilog I),
2. popunjen, potpisan i ovjeren ponudbeni list (Prilog II),
3. popunjenu, potpisanu i ovjerenu tablicu Tehnička specifikacija vozila (Prilog III)
4. katalog, prospekt, fotografiju ili sl.

Traženi dokumenti dostavljaju se u izvorniku ili ovjerenoj odnosno neovjerenoj preslici.

2. Način dostave ponude

Ponude se predaju neposredno u pisarnicu naručitelja ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno:

**OPĆINSKO DRŽAVNO ODVJETNIŠTVO U NOVOM ZAGREBU**

**Turinina 3, 10 020 Zagreb**

**Evidencijski broj nabave:**

**01-2021-JN**

**Predmet nabave:**

**„Nabava osobnog vozila putem financijskog leasinga“**

**„PONUDA ZA JEDNOSTAVNU NABAVU - NE OTVARAJ“**

Na omotnici je potrebno naznačiti naziv i adresu ponuditelja.

Ponuditelj određuje način dostave ponude i sam snosi rizik eventualnog gubitka, odnosno nepravovremene dostave ponude.

Ponuda bez obzira na način dostave mora biti dostavljena naručitelju isključivo na navedenu adresu najkasnije do **15.04.2021. godine do 13:00 sati.**

Ponude se neće javno otvarati.

Ponude dostavljene nakon isteka roka za dostavu ponuda evidentiraju se kod naručitelja kao zakašnjele ponude, obilježavaju se kao zakašnjele te neotvorene vraćaju pošiljatelju bez odgode.

3. Način izrade ponude

Ponuda se piše neizbrisivom tintom i dostavlja u papirnatom obliku.

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

4. Valuta ponude

Cijena ponude izražava se u hrvatskim kunama.

5. Cijena ponude

Ukupni iznos 60 mjesečnih rata za vozilo s uračunatim PDV-om čini 59 mjesečnih leasing rata + otkupna vrijednost objekta leasinga pri redovnom isteku ugovora koja će u otplatnom planu biti evidentirana kao 60-ta mjesečna otplatna rata. Iznos otkupne rate mora biti isti kao mjesečne leasing rate.

U cijenu moraju biti uračunati svi troškovi (uključujući sva davanja do registracije vozila, svu traženu opremu i poseban porez na motorna vozila) i popusti.

Cijena ponude bez PDV-a mora sadržavati sve posredne i neposredne troškove i sva davanja:

- nabavnu cijenu vozila sa svim davanjima do registracije vozila;

- svu traženu opremu iz obrasca „Tehnička specifikacija vozila“;

- eventualne troškove obrade financijskog leasinga i sve ostale troškove vezane za to.

Cijena leasing obroka je nepromjenjiva za cijelo vrijeme trajanja leasinga.

6. Kriterij za odabir ponude

Kriterij odabira najpovoljnije ponude je najniža cijena ponude, ili ekonomski najpovoljnija ponuda uzimajući u obzir kriterij kvalitete, zajedničke prednosti, estetske i funkcionalne osobine, ekološke osobine, operativne troškove, ekonomičnost, datum isporuke i rok isporuke ili izvršenja.

7. Rok, način i uvjeti plaćanja

Predujam isključen.

Naručitelj će plaćati račune u mjesečnim obrocima na temelju ispostavljenih računa odabranog ponuditelja, sukladno ugovorenom razdoblju trajanja financijskog leasinga za vozilo.

Naručitelj će račune plaćati u kunama u roku od 30 dana od dana zaprimanja računa doznakom na poslovni račun odabranog ponuditelja.

Odabrani ponuditelj može umjesto računa izdati e-račun jer je naručitelj, sukladno Zakonu o elektroničkom računu (Narodne novine broj 94/18), od 1. prosinca 2018. godine obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.

8. Dodatne informacije i objašnjenja, te izmjene Poziva za dostavu ponuda

Naručitelj može u svako doba, a prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti ovaj Poziv za dostavu ponuda. Naručitelj će nastojati, ali nema obvezu odgovoriti na upit ponuditelja.

Naručitelj će dodatne informacije i objašnjenja objaviti na isti način kao i Poziv.

9. Ostale napomene

Naručitelj će nakon pregleda i ocjena ponuda obavijestiti sve ponuditelje čija ponuda je odabrana. Na postupak provedbe nabave kao i na odabir najpovoljnijeg ponuditelja žalba nije dopuštena. Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

OPĆINSKA DRŽAVNA ODVJETNICA

Marina Jakšić